آمریکا پرزیدنتی دونالد ترامپ ین دئدیگی و حکومتین خاریجی سیاستی آراسیندا اولان ضدیت‌لر دقتدن  قاچمیر.
نیویورک تایمز قزئتی اؤتن هفته خاریجی سیاستده ترامپ ، حکومتی ایله دوشدوغو ضدیته دیله گتیریب.
جان هاپکینز اونیورسیته سی ایره‌لی اولوسلار آراسی آراشدیرما‌لار فاکولته‌سی، والی ر. نصر، قزئته ائتدیگی آچیقلامادا،
"پرزیدنتین سؤیلدیک‌لری و حکومتین نه دئدیک‌لری آراسیندا آچیق بیر فیکیر آیری‌لیغی وار و بو هم دوست‌لار، هم ده دوشمن‌لر طرفین‌دن گؤرولور." ایفاده‌لرینی ایستیفاده ائتدی.
مارک لندر ایمضاسییلا یایینلانان مقاله‌ده، آمریکانین کئچن هفته روس بانک‌لارینا قوزئی کوره یه یاردیم ائتدیک‌لری سببیله تحریمه قارشی، ترامپین، قوزئی کوره  لیدری کیم یونگ-ا مکتوب گؤندرمه‌سی و فیلدلفیاداکی میتینگده روسیا سوروشدورماسی خصوصی صلاحیت‌لی ساوجی رابرت مولری هدف آلماسی، حکومت ایله باشقان آراسین‌داکی ضدیت اولا‌راق گؤرولدو.
آمریکا کونگره سی و کشفیاتی‌نین، روسیانین نوامبر آیین‌داکی آرا سئچیم‌لره قاریشما احتیمالی اوزرینده دایاندیغینا ایشاره ائدیلن مقاله‌ده، ترامپین ایسه روسیانین آمریکا پرزیدنت سئچیم‌لرینه قاریشدیغی ادعا‌لاری‌نین ساختا اولدوغونو و روس دولت باشقانی ولادیمیر پوتین ایله آرا‌لاری‌نین یاخشی اولدوغونو سؤیله دیگی وورغولاندی.
ترامپ رهبرلیگی‌نین اوست سویه صلاحیت‌لی‌لری‌نین کئچن هفته کامرا‌لارین قارشی‌سینا کئچه‌رک آمریکانین روسیا تهدیدیله قارشی-قارشییا قالدیغینی ایضاح ائتدیگی خاطیرلادیلان مقاله‌ده، ترامپین اؤزو بیرباشا ایفاده ائتمدیکجه پوتین ین جایدیریلامایاجاغی فیکیرینه یئر وئریلدی.
اوّلکی گون‌لرده ترامپ ین، حکومتی ایله موباحیثه‌لی اولدوغونا دایر باشقا بیر مسئله آمریکانین ایران پرزیدنتی حسن روحانی ایله مومکون دانیشیق‌لارا دایر تکلیفی‌دیر.
ترامپین کئچن هفته باشیندا ایران لیدری ایله ایستدیگی زامان و شرط‌سیز گؤروشه جگینی سؤیله دیگی ایفاده ائدیلن مقاله‌ده، قیسا مدت سونرا خاریجی ایشلر ناظیری مایک پومپئونون گؤروشمک اوچون اوچ شرط ایره‌لی سوردوگونه ایشاره ائدیلدی.
رهبرلیگین ایصرارلا پرزیدنتین توئیتر پایلاشیملاریندان‌ چوخ تطبیق اولونان سیاسته باخیلماسی لازیم اولدوغونو وورغولادیغی یازیلان مقاله‌ده، ترامپین آنی چیخیش‌لاری‌نین بو یاناشمانین آلتینی اویدوغو وورغولاندی.
